stanford-oval/wikipedia huggingface dataset:
PP-19 Bizon
Lipas ja sen mekanismi

Suurikapasiteettinen, sylinterimäinen 64 patruunan lipas on vaakatasossa piipun alla, jolloin se toimii samalla  etukahvana antaen ampujalle lisätukea. Patruunat sijoittuvat lippaan sisälle samaan tapaan kuin revolverin rullaan, jolloin pieni tila voidaan käyttää tehokkaasti hyväksi.
Syöttömekanismi toimii harvakierteisen poranterän lailla, jossa jousitetun lippaan mekanismi pyörittää lippaan sisällä olevaa makasiinia. Makasiinissa patruunat ovat aina yhden poranterämäisen kierteen välissä. Makasiinin pyöriessä kuten revolverin rulla patruunat syötetään patruunapesään.
Vaikka kertalipastuksella patruunoiden määrä on kaksinkertainen kilpailijoiden, kuten Heckler & Koch MP5 -sarjan konepistooleihin verrattuna, lippaan vaakasuora asento helpottaa aseen kantamista ja käsittelyä. Lippaan muodon antaman lisätuen ja suljetun lukon ansiosta kertatuli on vakaampaa ja helpommin hallittavissa kuin samankokoisen avoimella lukolla ampuvan aseen tuli.
Jotkut PP-19:n lippaista on varustettu patruunalaskurilla, mikä helpottaa käyttäjää arvioimaan latausvälejä.
Muunnelmat

PP-19 Bizonista on olemassa useita muunnelmia, joissa erona on lähinnä käytetty ampumatarvike. PP-19 Bizonin vaihtoehtoisia patruunoita ovat 9×17 mm Browning court, 9×19 mm Parabellum ja 7,62×25 mm Tokarev.
Aiheesta muualla

Wikimedia Commonsissa on kuvia tai muita tiedostoja aiheesta .
Izhmash asetehtaan Bizon -kotisivu
Bizon information at Modern Firearms
BIZON Submachine Guns
Information about Bizon
Pampero

Pampero  on Andeilla esiintyvä kylmä laskutuuli, jossa voimakkaan ulossäteilyn jäähdyttämä kylmä, raskas ilma virtaa vuoristosta alas laaksoihin.
Aiheesta muualla

http://www.weatheronline.co.uk/feature/ww221002.htm (englanniksi)
Operaatio Praying Mantis

Operaatio Praying Mantis oli sarja Yhdysvaltojen tekemiä iskuja Irania vastaan Persianlahdella 18. huhtikuuta 1988. Operaatio Irania vastaan oli vastaus Yhdysvaltain laivaston aluksen vahingoittumisesta iranilaiseen merimiinaan neljä päivää aikaisemmin tuolla alueella.
Praying Mantis oli Yhdysvaltojen suurin meritaistelutoimi toisen maailmansodan jälkeen ja ensimmäinen kerta, kun sotalaivat hyökkäävät toisiaan vastaan meritorjuntaohjuksilla.
Tausta

14. huhtikuuta 1988 Yhdysvaltain laivaston ohjusfregatti USS Samuel B. Roberts osui miinaan Persianlahdella, kansainvälisillä vesillä. Miinan räjähdys lävisti aluksen rungon ja rikkoi sen pohjan kölin, mutta alus säästyi täpärästi uppoamiselta. Kymmenen miehistön jäsentä loukkaantui, mutta yksikään ei kuollut. USS Samuel B. Roberts osallistui Operaatio Earnest Williin, jossa saatettiin kuwaitilaisia öljytankkereita ja suojattiin niitä Iranin iskuilta. Käynnissä oli Irakin–Iranin sota, johon liittyi myös tankkerisodaksi kutsutut hyökkäykset kaupallisia aluksia vastaan.
Alueelta löydetyt räjähtämättömät miinat vastasivat sarjanumeroiltaan iranilaisia, joita Yhdysvallat oli saanut haltuunsa aikaisemmin. Tämän todisteen perusteella presidentti Ronald Reagan määräsi sotilaallisen vastaiskun Irania kohtaan. Kolme Yhdysvaltain laivaston pintatoimintaryhmää (Surface Action Group, SAG), Bravo, Charlie ja Delta, määrättiin operaatioon. Nämä olivat kolmen sotalaivan osastoja ja niiden mukana kulki muun muassa sotilashelikoptereita ja Yhdysvaltain merijalkaväen joukkoja.
Seuraukset

Tapahtumia käsiteltiin myöhemmin Kansainvälisessä tuomioistuimessa. Tuomioistuin hylkäsi Iranin kanteen ja Yhdysvaltain vastakanteen 6. marraskuuta 2003. Keskiössä oli vuonna 1955 solmittu Iranin ja Yhdysvaltojen välinen sopimus kaupan ja navigoinnin vapaudesta. Koska Yhdysvallat kauppasaartoi Irania tuolloin, ei konfliktilla ollut suoraa vaikutusta näihin vapauksiin. Tuomioistuin linjasi, ettei hyökkäyksiä öljynporauslauttoja kohtaan Operaatio Nimble Archerissa ja Praying Mantisissa voida oikeuttaa Yhdysvaltojen välittömien turvallisuusintressejen suojelemisella. Myöskään Iranin vaatimuksia ei hyväksytty, koska maa toimi vaarallisesti miinoitteillaan, eikä käsittelyssä olleet seikat oikeastaan rikkoneet tuota osallismaiden kahdenvälistä sopimusta.
Aiheesta muualla

Yhdysvaltain laivaston sivuilla
Wikimedia Commonsissa on kuvia tai muita tiedostoja aiheesta .
Ranskankielinen Persianlahden kartta, johon on merkitty Sassan ja Sirri.
Sassan palaa hyökkäyksen jälkeen.
Paperivene

| Paperivene |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Pääjalkaiset Cephalopoda
Alaluokka::  Mustekalat Coleoidea
Lahko::  Tursaat Octopoda
Heimo::  Argonautidae
Suku::  Argonauta
Laji::  argo
Kaksiosainen nimi
 Argonauta argo  Linnaeus, 1758 
Katso myös
   Paperivene Commonsissa 
Infobox OKNimi-testi OKIUCN-testi OK: 
Paperivene (Argonauta argo) on tursaiden lahkoon kuuluva kahdeksanlonkeroinen mustekala. Se asustaa kaikilla lämpimillä merialueilla. Paperivenenaaras voi kasvaa jopa 20 sentin pituiseksi, kun taas koiraat ovat vain sentin pituisia.
Paperiveneiden paritellessa koiraalta katkeaa sen kolmas, siittiöitä tuottava lonkero, ja koiras kuolee. Naaras jatkaa elämäänsä, ja naaraan ruumiissa voi samaan aikaan kehittyä useita eri-ikäisiä munaeriä, jotka ovat eri koiraiden hedelmöittämiä.
Pampavarpuspöllö

| Pampavarpuspöllö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Varpuspöllöt Glaucidium
Laji::  nanum
Kaksiosainen nimi
 Glaucidium nanum  (King, 1828) 
Synonyymit
 Glaucidium nana 
Katso myös
   Pampavarpuspöllö Wikispeciesissä   Pampavarpuspöllö Commonsissa 
Infobox OKNimi-testi OKIUCN-testi OK: 
Pampavarpuspöllö (Glaucidium nanum tai Glaucidium nana) on pöllöihin kuuluva lintu. Sitä tavataan Chilessä ja Argentiinassa.
Sen luontaista elinpiiriä ovat lauhkean vyöhykkeen metsät ja pensastot, subtrooppiset ja trooppiset pensastot sekä kosteikot, aavikot, maaseudun puutarhat ja kaupunkialueet. Sen on todettu olevan Chilen yleisin pöllö.
Aiheesta muualla

Pampavarpuspöllö (Glaucidium nana) BirdLife International Data Zone. (englanniksi)
Austral Pygmy Owl videos, Internet Bird Collection (englanniksi)
Chilen postimerkki, levinneisyyskartta (englanniksi)
Austral Pygmy Owl photo gallery, Visual Resources of Ornithology (VIREO) (englanniksi)
Photo-Medium Res; Artikkeli, Prba.com (englanniksi)
Pavel Korotkov

Pavel Korotkov (24. heinäkuuta 1907 Moskova – 24. syyskuuta 1983 Moskova) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1952.
Olandsånin vesistö

Ruotsin päävesistöalueet
Joen ympäristöä Hökhuvudin kirkon vaiheilla.
Olandsånin vesistö (ruots. Olandsåns avrinningsområde, vesistöaluetunnus 56) muodostuu Itämeren Ahvenanmereen laskevan Olandsånin ja sen sivujokien yhteisestä valuma-alueesta, jonka kokonaispinta-ala on 881 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen nimikkojoki Olandsån, jonka pituus on 35 kilometriä. Joki laskee Itämereen noin 0,2 kuutiokilometriä vettä vuodessa.
Vesistön valuma-alue

Vesistö sijaitsee suuren Norrströmin vesistön (tunnus 61) itäpuolella, jossa rannikkoalueella on kuusi pienempää päävesistöä. Olandsånin vesistö on niistä suurin. Sillä on Norrströmin vesistön kanssa pitkä yhteinen vedenjakaja valuma-alueen länsisivulla. Joen pohjoispäässä eli sen alajuoksulla naapurivesistö vaihtuu pienempään Forsmarksånin vesistöön (tunnus 55). Itäpuolisen vedenjakajan takana on kaksi päävesistöä, nimittäin Skeboånin vesistö (tunnus 57) ja Norrtäljeånin vesistö (tunnus 59). Päävesistöjen lisäksi on joensuun ympäristössä vielä mereen laskevien ojien ja purojen pieniä valuma-alueita, joiden yhteispinta-ala on pieni.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (44,3 %), turve (8,7 %), kalliomaa (14,8 %), hiekka ja sora (1,7 %), multamaa (6,4 %), savimaa (22 %) ja jäätikköjokijäänteet (0,3 %). Alueen maankäyttöä esittävät maiden käyttöluokitukset, joiden mukaan alueella on metsämaita (65,2 %), soita ja kosteikkoja (1,4 %), viljelymaita (23,8 %), taajamia ja pinnoitettuja alueita (1,0 %) sekä joutomaita (6,8 %). Näiden lisäksi on 1,8 % vesistöjä.
Vesistön valuma-alue > Virtaamia

SMHI on julkaissut tilastossaan Olandsånin virtaamien päivittäiset keskivirtaamat vuosilta 1999–2013. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 6,9 kuutiometriä sekunnissa (m³/s), keskiylivirtaama (MHQ) on 43,9 m³/s ja keskialivirtaama (MNQ) on 0,6 m³/s . Toisen lähteen mukaan joen keskivirtaama on 6,6 m³/s ja keskiylivirtaama (MHQ) on 34 m³/s . Suurin kuukausittainen keskivirtaama 45,2 m³/s on mitattu huhtikuussa 2010 ja pienin 0,3 m³/s marraskuussa 1999. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot. Sen mukaan kevättulva ajoittuisi huhtikuulle.
Käännös suomeksi
Nokia 3600

| Nokia 3600 Slide |
| --- | --- |
Julkaistu:  2008
Käyttöverkot:  GSM 850/900/1800/1900
Mitat:  97,8 × 47,2 × 14,5
Paino:  97
Näytön kuvatarkkuus:  240 × 320
Värien lukumäärä:  16 000 000
Muisti:  sisäinen 30 Mt,  MicroSD-muistikorttipaikka (tuki maks. 8 Gt korteille) mukana 512 Mt muistikortti
Kamera:  3,15 MP (2 048 × 1 536) LED-salamalla, automaattitarkennuksella ja videokuvauksella
Radio:  kyllä
Musiikkisoitin:  kyllä
Valmiusaika:  maks. 280 h
Puheaika:  maks. 5 h 30 min
Tiedonsiirto:  GPRS, EDGE
Liitännät:  Bluetooth 2.0, USB
Infobox OKNimi-testi OK: 
Nokia 3600 Slide on Nokian vuonna 2008 julkaistu matkapuhelin.
Ominaisuudet

ennakoiva tekstinsyöttö
karttaohjelma
äänimuistiinpanot
värit: hiili, viini
Aiheesta muualla

Nokia 3600 Slide - Tuki
Käyttöohjeet[vanhentunut linkki]
Pathé Baby

Pathé Baby elokuvaprojektori
Pathé Baby on käsikäyttöinen elokuvaprojektori, jonka esitteli ranskalainen Pathé vuonna 1922. Se käytti 9,5 mm:n filmiä ja oli tarkoitettu kotikäyttöön. Vuonna 1923 ilmestyi Pathé Baby Camera, joka oli veivattava filmikamera. Myöhemmin Pathé julkaisi projektoristaan moottorikäyttöisen version ja kameran, joka toimi vieterillä. Pathé Baby laitteet toistivat ja kuvasivat 16 kuvaa sekunnissa, käsikäyttöisissä laitteissa tämä oli tietenkin riippuvainen projektorin käyttäjän veivinpyörittämisnopeudesta.
Pathé Baby tuotelinjaa valmistettiin vuosina 1922–1935. Se oli aikoinaan hyvin suosittu kotielokuvalaite, ja 9,5 mm:n filmille julkaistuja elokuvia oli lukuisia. Projektori käytti pientä filmikelaa, johon mahtui 30 jalkaa (~9,14 metriä) filmiä. Filmin säästämiseksi projektorissa oli mekanismi, joka luki filmin laitaan leikattuja syvennyksiä. Syvennyksen kohdalla projektori pysäytti filmin paikoilleen hetkeksi, näin esimerkiksi elokuvien otsikot ja välitekstit voitiin esittää yhdellä filmiruudulla.
PPD-34

| PPD-34 |
| --- | --- |

Tyyppi:  Konepistooli
Valmistusmaa:   Neuvostoliitto
Valmistusvuodet:  1934-1939
Tekniset tiedot
Kaliiperi(t):  7,62×25 mm Tokarev
Aseen pituus:  785 mm
Piipun pituus:  260 mm
Paino (tyhjänä):  3,12 kg
Lipas:  Tankolipas tai rumpulipas
Kapasiteetti:  25  (tankolipas) tai 73 (rumpulipas) patruunaa
Ammuksen lähtönopeus:  381 m/s
Tulinopeus (laukausta/min):  800 lks/min
| PPD-40 |
| --- | --- |

Tyyppi:  Konepistooli
Valmistusmaa:   Neuvostoliitto
Valmistusvuodet:  1935-1941
Tekniset tiedot
Kaliiperi(t):  7,62×25 mm Tokarev
Aseen pituus:  788 mm
Piipun pituus:  273 mm
Paino (tyhjänä):  3,20 kg
Lipas:  Tankolipas tai rumpulipas
Kapasiteetti:  25  (tankolipas) tai 71 (rumpulipas) patruunaa
Ammuksen lähtönopeus:  489 m/s
Tehokas kantama:  Tehokas kantama 160 metriä.
Tulinopeus (laukausta/min):  1 000 lks/min
PPD-34 (ППД-34, ven. Пистолет-пулемёт Дегтярёва, Pistolet-pulemjot Degtjarjova) on Vasili Degtjarjovin 1930-luvulla Neuvostoliitossa kehittämä konepistooli, joka oli käytössä toisessa maailmansodassa ja talvisodassa.
PPD-34

PPD-34 on rakenteeltaan lähes suora kopio saksalaisesta MP 28 -konepistoolista. Palveluskäyttöön ase tuli ensimmäistä kertaa vuonna 1935. Aseen myöhempi malli PPD-34/38 sisälsi lipasratkaisuaan lukuun ottamatta vain vähäisiä muutoksia alkuperäiseen. Se varustettiin Suomi-konepistoolin rumpulippaan lähes suoralla kopiolla, johon aseen Suomi-konepistoolista poikkeavan tukkiratkaisun vuoksi jouduttiin lisäämään "syöttökaula".
PPD-34- ja PPD-34/38-malleja valmistettiin yhteensä 4 174 kappaletta vuosina 1934–1939.
Suomessa sotasaaliiksi saadut kyseisen malliset konepistoolit, arviolta 300–400 kappaletta, jaettiin kotijoukkojen ja rannikkopuolustuksen käyttöön.
PPD-40

Edelleen kehitelty PPD-40 (ППД-40, Pistolet-pulemjot Degtjareva, obrazets 1940 goda) oli ensimmäinen massatuotettu neuvostoliittolainen konepistooli, jota valmistettiin 86 986 kappaletta vuosina 1940–1941. Suurin rakenteellinen ero edeltävään malliin oli tukin muuttaminen kaksiosaiseksi, mikä mahdollisti "syöttökaulattoman" Suomi-konepistoolin rumpulippaan kopion käytön. Ase oli kuitenkin liian monimutkainen ja kallis todelliseen massatuotantoon, ja vuoden 1941 lopulla sen korvasi PPŠ-41, joka kuitenkin peri edeltäjältään rumpulippaansa.
Suomessa sotasaaliiksi saadut PPD-40-konepistoolit, arviolta noin 150 kappaletta, jaettiin kotijoukkojen ja rannikkopuolustuksen käyttöön..
Aiheesta muualla

Kuvia tai muita tiedostoja aiheesta PPD-34 Wikimedia Commonsissa
Finnish Army 1918–1945: Machinepistols Part 2: Captured and Bought (englanniksi)
Modern Firearms - Degtyarov PPD-34, PPD-34/38 and PPD-40 submachine gun (englanniksi)
RKKA.BY.RU: Пистолет-пулемет Дегтярева обр. 1940 г. (venäjäksi)
Gewehr.ru: ППД (venäjäksi)
Paektuvuori

| --- | --- |
Tyyppi:  Kerrostulivuori
Sijainti:  Korean demokraattinen kansantasavalta Korean demokraattinen kansantasavalta ja Kiinan kansantasavalta
Vuoristo:  Changbaivuoret
Korkeus merenpinnasta:  2 750 m
Prominenssi:  2 593  m 
Purkautunut viimeksi:  1903
| --- | --- |
Luokitus:  Maailmanperinnön aieluettelon kohde (d) (28. helmikuuta 2017) 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Paektuvuori eli Paektu tai Baekdu (kor. 백두산, myös Paektusan, Changbaishan tai Baitoushan ) on kerrostulivuori Kiinan ja Pohjois-Korean rajalla. Kiinan puolella vuori on Jilinin maakunnan alueella. Baekdu on Mantšurian ja Korean niemimaan korkein vuori.
Vuoressa on 850 m syvä kaldera, jonka täyttää Tianchijärvi.
Paektu purkautui rajusti 900-luvulla, sen jälkeen ainakin neljä, ehkä jopa kuusi kertaa.
Aiheesta muualla

Kuvia tai muita tiedostoja aiheesta Paektuvuori Wikimedia Commonsissa

Baekdun sijainti
Paukkumaissi

| Paukkumaissi> Tiedot |
| --- | --- |
Kotipaikka:  Suomi
Laulukieli:  suomi
Jäsenet:  Seppo Paarma, laulu, kitara   Janina Lehto, laulu   Jori Hulkkonen, kitara, banjo   Kari Hulkkonen, bassokitara   Hannu Risku, rummut   Eero Savela, trumpetti, laulu   Erno Haukkala, pasuuna, tuuba, slidetrumpetti  
Levy-yhtiö:  Ipanapa Records, 2010   EMI, 2008   Kiima-levyt, 2006  
Infobox OKNimi-testi OK: 
Paukkumaissi on suomalainen lastenmusiikkiyhtye. Sen debyyttialbumi Paukkumaissi voitti Emma-palkinnon vuoden 2006 lastenlevynä, ja myös Popkornitorni oli Emma-ehdokkaana samassa kategoriassa kaksi vuotta myöhemmin.
Diskografia

Paukkumaissi (2006)
Popkornitorni (2008)
Huhuu, kuu (2010)
Paukkumaissi esiintyy myös Ipanapan talvilaulut -albumilla.
Aiheesta muualla

Paukkumaissin albumit Suomen virallisella listalla (Arkistoitu – Internet Archive)
Papey

Popey
| --- | --- |
Sijainti:  Atlantti, Djúpavogshreppur Islanti
Vesialue:  Atlantin valtameri 
Korkein kohta:  59 m
Pinta-ala:  2 km²
muokkaa - muokkaa wikitekstiä - muokkaa Wikidataa
Papey on saari Islannin itäpuolella. Sen pinta-ala on noin kaksi neliökilometriä. Saari tunnetaan lintujen, etenkin lunnien ja etelänkiislojen  pesimäalueena.
Saarella on asunut irlantilaisia erakkomunkkeja 1100-luvulla. Skandinaavit ajoivat heidät pois. Väkiluku on ollut suurimmillaan vuonna 1726, jolloin asukkaita oli 16. Siellä on eletty omavaraista elämää maatalouden, metsästyksen ja kalastuksen varassa. Viimeiset asukkaat lähtivät saarelta vuonna 1966. 1800-luvun alussa rakennettu kirkko on edelleen jäljellä, samoin majakka ja automaattinen sääasema.
Aiheesta muualla

Kuvia tai muita tiedostoja aiheesta Papey Wikimedia Commonsissa
Islannin saaret
Drangey
Eldey
Flatey (Breiðafjörður)
Flatey (Skjálfandi)
Geirfuglasker
Grímsey
Hrísey
Islanti (pääsaari)
Kolbeinsey
Lundey
Papey
Vestmannasaaret
Heimaey
Hellisey
Surtsey
Viðey
Pero (täsmennyssivu)

Pero voi tarkoittaa ainakin seuraavia:
Pero, kreikkalaisessa mytologiassa Neleuksen ja Khloriin tytär ja serkkunsa Biaan puoliso
Pero, on kaupunki ja kunta Lombardiassa Pohjois-Italiassa
A. J. Pero (1959–2015), yhdysvaltalainen rumpali
Paavo Pero (1875–1961), suomalainen insinööri, professori ja tekniikan tutkija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pero”, voi hakea sivunnimihaulla, laajalla sivunnimihaulla tai tekstihaulla.
Pero Luostarinen

Pero Luostarinen (s. 19. toukokuuta 1954 Helsinki) on suomalainen kuvanveistäjä.
Luostarinen kävi Suomen Taideakatemian koulun 1973-1977 ja debytoi vuonna 1984. Hän aloitti kuvanveistäjänä porttiteemalla. Hänen tunnetuin esimerkki lienee Jyväskylän yliopiston kampusalueelle 1987 pystytetty kutsukilpailun voittanut teos Yliopistoportit, joka on siniseksi maalatusta teräksestä tehty avoin kokonaisuus. Veistos oli Suomen valtion lahja 50-vuotiaalle yliopistolle ja se kunnioittaa myös yliopistoaatteen edistäjä Wolmar Schildtiä, jonka kehittämällä venykekirjoituksella teoksessa on "Yliopiston syntysanat" -laatta. Perosen veistosten materiaalina on myös sittemmin ollut teräs ja niissä on ollut lävisteisiä tasopintojen rakennelmia.
Paukkula

Paukkula on Salon kaupunginosa, joka rajoittuu seututiehen 110, Halikontiehen, Salaistentiehen ja Uhrilähteenkatuun.
Historia

Paukkula on saanut nimensä alueella sijainneesta Suojeluskunnan ampumaradasta. Ampumaradan rakennusten kivijalat ovat vieläkin olemassa ja viereiseen puistoon on tehty kivinen muistomerkki aiheesta.
Palvelut

Alueella sijaitsee urheilukenttä, palvelutalo ja Valhojan kuntorata.
Paevälja

| Paevälja |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Lasnamäe
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  1,19 km²
Väkiluku (1.1.2018):  607
 – Väestötiheys:  510,1 as./km²
Infobox OKVirheellinen NIMI-arvo: 
Paevälja on asuinalue (vir. asum) Lasnamäen kaupunginosassa Tallinnassa. Sen pinta-ala on 119 hehtaaria ja väkiluku 607 henkeä (1.1.2018). Vuoden 2014 alussa asuinalueen väestöstä 26 prosenttia oli virolaisia.
Aiheesta muualla

Kuvia tai muita tiedostoja aiheesta Paevälja Wikimedia Commonsissa
PP-70 Futsal

PP-70 Futsal (Tampereen Peli-Pojat-70) on tamperelainen futsalseura, jonka edustusjoukkue pelaa Futsal-Ykkösessä. Edustusjoukkue on pelannut Futsal-Ykkösessä kaudesta 2021/2022 alkaen.
Historia

Nykyisen PP-70 Futsalin tarinan voidaan nähdä alkavan kaudesta 2009/2010, jolloin joukkue pelasi Suomen kuudenneksi korkeimmalla sarjatasolla Tampereen piirin 5. divisioonassa. Joukkue nousi kaudeksi 2010/2011 4. divisioonaan, kaudeksi 2011/2012 3. divisioonaan, kaudeksi 2012/2013 2. divisioonaan, kaudeksi 2013/2014 1. divisioonaan ja kaudeksi 2014/2015 Futsal Liigaan. Joukkue on tiedettävästi ensimmäinen, joka on noussut silloiselta alimmalta sarjatasolta suoraan korkeimmalle sarjatasolle jatkuvin nousuin. Tuolloisessa joukkueessa pelasi mm. nykyinen Suomen futsalmaajoukkueen pelaaja Sergei Korsunov.
| Kausi | Sijoitus |
| --- | --- |
2014/15: 9.
2015/16: 10.
2016/17: 9.
2017/18: 9.
2018/19: 9.
2019/20: 10.
2020/21: 14.
Joukkue 2017/2018 > Maalivahdit

2 Aleksi Pennanen
12 Jani-Petteri Soininen
77 Esa Saarinen
Joukkue 2017/2018 > Kenttäpelaajat

3 Pyry Haanpää
4 Joona Valkama (A)
5 Vili-Atte Mäkinen
7 Jussi Rasva
9 Markus Säde (C)
13 Ville Puustinen
14 Mikko Ala-Hakuni
15 Matias Hovi
16 Vili Karoskoski
19 Jerry Sipilä
21 Kalle Hasa
22 Topias Perkiö
23 Pauli Pylvänäinen
24 Tuomas Lehti
Aiheesta muualla

Seuran sivusto (Arkistoitu – Internet Archive)
Pavel Královec

| Pavel Královec |
| --- | --- |

Henkilötiedot
Syntynyt: 16. elokuuta 1977 (ikä 47) Domažlice, Tšekkoslovakia
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2003– 2005– | Gambrinus liga FIFA |  |  |

Pavel Královec (s. 16. elokuuta 1977 Domažlice, Tšekkoslovakia) on tšekkiläinen jalkapalloerotuomari. Hän on toiminut kansainvälisenä erotuomarina vuodesta 2005 lähtien.
Aiheesta muualla

Pavel Královecin esittely WorldReferee.com-sivustolla (Arkistoitu – Internet Archive) (englanniksi)
Paalutus

Paalutuskone
Paalutus on pohjarakennustekniikka, jonka avulla perustuksilta/yläpuolisilta rakenteilta tulevat kuormat siirretään kantavaan/tiiviiseen maaperään tai kallioon. Paalutus mahdollistaa erilaisten rakenteiden perustamisen, kun perusmaa on liian heikko kantavuudeltaan tai painumat ovat suurempia, kuin sallitaan. Tekniikkana paalutus on satoja vuosia vanha, esimerkiksi Venetsian rakennukset ovat paalutettuja. Suomessa Turku on laajalti paalutettujen perustusten varassa, ja Malmin lentokenttä on rakennettu paalutetulle suoalueelle.
Paalutyypit

Aikaisemmin paalutuksessa käytettiin yksinomaan puuta, mutta sen rajallinen kestävyys ja lahoaminen ovat edistäneet erilaisten uusien materiaalien käyttöönottoa. Puupaalutukset ovat kärsineet erityisesti viime vuosikymmeninä, kun rakentaminen ja ojitus on laskenut pohjavesipintaa ja ennen vedessä olleet paalut ovat joutuneet pinnan yläpuolelle. Puupaalutusta käytetään kuitenkin yhä, erityisesti väliaikaisten rakenteiden alla (esimerkiksi kiertoteiden penkoissa).
Yleisimmät nykyaikaiset paalutyypit ovat teräsbetonipaalut ja teräsputkipaalut.
Paalutuskoneet ja niiden käyttö

Paalutus tapahtuu erityisillä paalutuskoneilla, paalun päähän isketään suurimassaisella järkäleellä joka voi olla vapaasti pudotettu tai hydraulisesti kiihdytetty. Myös hydrauliseen puristukseen ja värinään perustuvia laitteita on kehitetty. Paalun päähän annettu iskuaalto kulkee pitkin paalua jolloin energia siirtyy paalun päähän ja kärki uppoaa maaperään. Paalua voidaan jatkaa kunnes saavutetaan kantava pohja, esimerkiksi peruskallio. Peruskallioon paalutettaessa käytetään paalun alapäässä kalliokärkeä, kun kallion pinta vaihtelee merkittävästi. Kun ei ole tarkoitus päästä kantavaan pohjaan asti puhutaan koheesio-, tiivistys- ja kitkapaaluista.
Omana lukunaan on porapaalutus, jolloin teräsputki asennetaan poraamalla kallioon, jolloin se toimii tukipaaluna. Porapaalutuksessa teräsputki toimii porausputkena porauksen aikana ja valmiissa paalussa kantavana rakenteena. Porapaalutuksen etuna on, että sillä voidaan läpäistä kivisiä täyttöjä ja paalu saadaan varmasti kallioon asti. Lisäksi porausmenetelmästä johtuen porapaalut ovat asennustarkempia kuin perinteiset lyöntipaalut.
Paalutuksen kustannukset ja vaihtoehtoiset ratkaisut

Paalutuksen hinta määräytyy käytettävän materiaalin ja lyöntisyvyyden perusteella. Paalutuskustannuksien osuus rakennushankkeesta vaihtelee kohteen ja paalutussyvyyden mukaisesti noin 3-20 % välillä rakennuskustannuksista. Paalutus voidaan korvata talonrakennuskohteissa tekemällä massanvaihto, pitämällä ylipengertä rakennuskohteessa tai tekemällä kevennysrakenteita esim. kevytsorasta. Tie- ja ratarakennuskohteissa käytetään lisäksi ylipenkereen kanssa pystysalaojia. Tie- ja ratapuolella myös stabiliteetin parantamiseksi käytetään vastapengerratkaisuja.